Nana，我已經帶齊三大識別標誌
工作服、工作袋同工作證
你幫我檢查下我有冇帶漏嘢呀？
er... 你等我睇下先！
你有冇帶定少量通知信
空白問卷、住戶須知同預約卡呢？
仲有呀，我哋每人都有
唔同顏色嘅膠文件套
分別用嚟放置
喺住戶度收返黎嘅問卷
備用的空白問卷
同埋其他物料
如預約卡、住戶須知、通知信等等
佢地嘅顏色唔一樣
再貼埋label紙標示，咁就會撈亂啦
係咪無論住戶有冇填好份短卷
我哋都要收返呀？
無錯喇！
Nana, 通知信、短式問卷同住戶須知
唔係一早派咗俾住戶啦咩
點解仲要帶出去嘅？
因為有時住戶未必經常檢查信箱
或者攞左封信之後唔記得放咗喺邊
又或者封信俾人攞錯咗等等
如果我地有帶定少量通知信傍身
當住戶話收唔到嘅時候
就可以俾佢地睇一睇
而我地作為一個稱職嘅普查員
當然要事先睇一睇派俾住戶嘅文件內容
人哋問起你都識答丫嘛
記得呀，通知信都有分
短卷通知信
長卷通知信
同埋工商業/機構通知信
派錯咗呢就尷尬啦
Nana，我部手機平板上面有呢個訊息圖案
係咩意思呀？
哦...咪即係你有新訊息囉
你只要喺選項清單入面揀DSEChat
或者打開DSEChat個App
入面有唔同嘅群組
睇群名就知個有咩人喺群度㗎啦
當有住戶打去CATI留低口訊
或者CATI有關於單位嘅資訊話俾我哋知
都可以喺CATI呢個group度睇到
如果你有事要同組長或者組員商量
可以喺同組_E呢個group度打message㗎
Nana，你頭先話CATI中心係咩嚟㗎？
你記唔記得我哋有8809 8809嘅熱線呀？
CATI中心就係負責接聽住戶來電嘅地方
每日9:00至23:00會有專人接聽
其餘時間就係語音留言
當住戶收到通知信或者我哋留低嘅預約卡
佢哋會打去CATI做預約或者開通網上問卷
有時喺住戶強烈要求下
CATI同事都會喺電話同住戶做訪問㗎
統計局會喺8月初向受訪單位發出通知信
因此，CATI喺8月2日開始投入運作
接聽住戶嘅來電
而8月21日，雖然外勤資料收集工作完結
但係CATI仲要運作到8月27日架
CATI點樣通知我哋有預約㗎？
CATI會將住戶嘅留言
或者預約資料即時傳送到我哋嘅手機平板
當個案清單出現『請更新資料』
就可以㩒右上角呢三點
選項清單入面嘅更新資料
成功更新後
相應嘅個案會出現未回覆及預約日期
跟住你知唔知要點做呀?
第一時間就梗係回覆咗先啦
無錯啦
只要長㩒個案，揀回覆預約
如果跟進唔到
就要喺備註欄寫返充分合理嘅理由
不過一般CATI都會將預約安排喺我哋嘅返工時間嘅
所以基本上都係可以跟進到嘅
選擇確認跟進
之後你會見到已預約嘅個案會置頂
並且按照預約時間由近到遠排列架啦
千祈唔好已讀不回呀
Nana，講咗咁耐，我哋可以出發未呀？
等陣，我哋規劃好外訪路線
再同組長講聲就走得㗎啦
吓！外訪都要規劃？
梗係啦！你去旅行都會plan行程啦
條路線安排得好啲
可以慳返好多步行同交通嘅時間㗎
最緊要留意吓有冇預約、檢查CATI訊息同個案訊息
了解個案最新動態同注意事項
如果有請更新資料就要更新咗先
仲有呀，記得睇吓個案入面嘅
本局備註同外勤備註欄內容
因為有時個案可能有其他人跟進過
外訪前要睇吓備註，了解上一手跟進嘅情況
好啦，宜家可以出發啦
出發！